TPCH:กำไรปี 58-59 เติบโตแข็งแกร่งแนะซื้อเป้า21 บ.อัพไซด์สูงถึง 32.1%
TPCH คาดการณ์กำไรสุทธิในปี 58-59 ที่ 224ลบ. และ 504ลบ.ยังคงคำแนะนำ ซื้อ สำหรับ TPCH ที่ราคาเป้าหมาย 21.00บาท จาก upside ที่สูงถึง 32.1% และกำไรที่เติบโตอย่างแข็งแกร่ง และ downside ที่จำกัดเนื่องจากโรงไฟฟ้า 6 ใน 7 โรงของ TPCH นั้นได้รับ PPA หมดแล้ว
8 ก.พ. 2559

บล.กสิกรไทย ระบุในบทวิเคราะห์วันนี้(8 ก.พ.) ว่า บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH คาดการณ์กำไรสุทธิไตรมาส 4/58 ของ TPCH ที่ 27ลบ. เพิ่มขึ้น 624% เทียบช่วงเดียวกันของปีก่อนและ 410% เทียบไตรมาสก่อนหน้าซึ่งเติบโตจากการเริ่มจ่ายไฟของโรงไฟฟ้าแม่วงศ์ (โรงที่ 2)
โดยเห็น upside 22.7% บนประมาณการกำไรทั้งปี 58 จาก SG&amp;A ที่น่าจะน้อยกว่าคาดประมาณ 5-10ลบ. นอกจากนี้ในไตรมาส 4/58 นี้ไม่มีการปิดซ่อมบำรุงของโรงไฟฟ้าช้างแรก โดยรวมแล้วยังเห็นกำไรเติบโต 297% เฉลี่ยในปี 58-59 โดยมาจากการเริ่มจ่ายไฟของโรงไฟฟ้าโรงที่ 3-6 กำลังการผลิตรวม 20MWe ซึ่งจะเข้าในปลายไตรมาสแต่ละไตรมาส
คาดการณ์กำไรสุทธิในปี 58-59 ที่ 224ลบ. และ 504ลบ.ยังคงคำแนะนำ ซื้อ สำหรับ TPCH ที่ราคาเป้าหมาย 21.00บาท จาก upside ที่สูงถึง 32.1% และกำไรที่เติบโตอย่างแข็งแกร่ง และ downside ที่จำกัดเนื่องจากโรงไฟฟ้า 6 ใน 7 โรงของ TPCH นั้นได้รับ PPA หมดแล้ว 